section_heading: Povijest
paragraph_text: Za rimskog cara Augusta, grad se je zvao Saena Julia. Siena nije prosperirala za rimske vladavine, jer je bila izvan glavnih prometnih pravaca. Zbog te zabačenosti, kršćanstvo je relativno kasno (tek u IV. st.) prodrlo do Siene, a i ono je došlo sa invazijom Longobarda. Stari rimski putevi Aurelia i Cassia (koji su istočnije od Siene), zbog razvoja političkih prilika našli su se suviše blizu teritorija pod vlašću neprijateljskog Bizanta (Arezzo). Zbog toga su putevi između lombardskih sjevernih teritorija i Rima skrenuti preko sigurnije Siene. Na taj način je Siena postala važna usputna stanica na putu hodočasnika u Rim, a to je omogućilo unosnu trgovinu. Siena je vrlo rano završila s feudalizmom, i okrenula se novovijekim aktivnostima, novčarstvu i trgovini vunom. Sva vlast bila u rukama Biskupa, no njegova vlast je slabila tijekom 11. st. jer se biskup sve više morao oslanjati za pomoć snažnijem građanstvu, a naročito za vrijeme teritorijalnih borbi i razmirica sa susjednim Arezzom, što je kulminiralo 1167. godine kada je Gradska općina Siena objavila neovisnost od biskupske vlasti. Uskoro, 1179. godine, Siena je dobila pisani Ustav. mini|lijevo|[[Sienska katedrala]]